text: Smagsprøve på revymenu
  10 maj 2010 kl. 09.03
  Revymenu med stegt flæsk. Tag med til en forsmag på sommerens grinagtigheder.
  Der var indkaldt til første smagsprøve i dag, da holdet bag Sønderborgs Sommerrevy bød på stegt flæsk og en latterlig snak om små og store synder i forbudsdanmark. 
  Forsalget til de mange forestillinger, der starter den 25. maj, er gået i gang, og der meldes om næsten udsolgt. Hele 85 % af de 20.000 billetter, der er i udbud, er allerede blevet solgt. Revyholdet glæder sig altså til at byde indenfor ved første tæppefald den 25. maj i Teatersalen på Comwell i Sønderborg.
  Holdet består af Lise-Lotte Norup, Max Hansen, Trine Gadeberg,  Rasmus Krogsgaard og Leif Maibom. Mød dem i aftenens udsendelse på TV SYD.
  